paragraph_text: Nedavnim istraživanjima se otkrilo da neka heptarhijska kraljevstva nisu dosegla značaj kao ostala, a to se posebice odnosi na Essex i Sussex. Osim njih, postojala su ina kraljevstva pored tih sedmero kraljevstava koja su bila značajnija nego što se nekad mislilo. Takva kraljevstva (ili potkraljevstva su bila: Bernicija i Deira unutar Northumbrije; Lindsey na tlu današnjeg Lincolnshirea; Hwicce u jugozapadnom Midlandsu; Magonsæte ili Magonset, potkraljevstvo Mercije na tludanašnjeg Herefordshirea; Wihtwara, jutsko kraljevstvo na otoku Wightu (Ynys Weith), izvorno važno kao Cantwara Kenta; Središnji Angli, skupina plemena koja su se grupirala oko današnjeg Leicestershirea, poslije su ih pokorili Mercijci; Kraljevstvo Hæstingas (oko grada Hastingsa u Sussexu); Gewisse, sasko pleme na području današnjeg Hampshirea koje se poslije razvilo u kraljevstvo Wessex.